mteb/NusaParagraphTopicClassification huggingface dataset:
Jogging mangrupikeun salah sahiji kagiatan anu paling gampang jeung paling murah anu bisa dilaksanakeun dina waktu lowong. Sajaba ti eta, jogging oge bisa jadi cara efektif pikeun ngajaga kasehatan fisik. Ku jogging sacara rutin, urang tiasa ngirangan resiko tina sagala rupa panyakit, saperti obesitas, hipertensi jeung panyakit jantung. Jogging oge bisa ningkatkeun sistem imun jeung ngabantu kanu kualitas sare urang. Sajaba ti eta, jogging oge bisa jadi kagiatan keur urang refreshing ti pagawean sapopoe. Urang bisa ngalakukeun hal eta di tempat anu dipikaresep, atawa di tempat anu endah, kawas taman atawa pantai. Urang oge bisa ngalakukeunana sorangan atawa bareng rerencangan. Jogging oge bisa jadi cara anu alus pikeun ngaleungitkeun stres jeung ningkatkeun kabahgiaan. Jadi, lamun urang keur neangan cara anu efektif jeung pikaresepeun pikeun ngeusian waktos luang, jogging tiasa janten pilihan anu pas. Hayu atuh urang sami-sami jagi kasehtan diri ku jogging rutin di waktu lowong urang!
Cara babari ngagunakeun kamera DSLR jang pemula. Nu kahiji nyaho fungsi tombol dina kamera DSLR. Nyaho fungsi dina masing-masing tombol jadi lengkah mimiti nu kudu diperhatikeun. Nu kadua kudu ngabiasakeun diri sorangan ku fungsi viewfinder. Viewfinder ieu mangrupakeun kaca leutik nu biasa digunakeun jang motret. Nu katilu nentukeun fungsi lensa anu bener. Lensa anu digunakeun dina kamera DSLR mibogaan jenis nu beda-beda gumantung kabutuhanna. Nu kaopat make mode fotografi anu bener. Jadi kudu ngabiasakeun diri sorangan jang nyobaan rupa-rupa mode fotografi. Nu kalima diajar ngatur cahaya anu asup kana lensa, ulah nepikeun ka poek teuing atawa sabalikna nyaeta serab teuing.
Body rafting teh salah sahiji olahraga cai tapi teu ngagunakeun parahu atawa dayung. Harita kungsi pas keur body rafting di Pangandaran di sisi-sisina teh loba tatangkalan anu luhur. Teu lila pas ancrub kana cai, tuluy aya tangkal nu geus kolot ragrag ka tempat body rafting. Para pengunjung teh langsung naraek deui da sieun katinggang soalna ukuran tangkal atawa awi anu ragrag teh lumayan gede, mun keuna ka nu keur body rafting bisa wae cedera parah. Keur mah body rafting teu pake pengaman nanaon, ngan saukur make helm. Geus kitu mah body raftingna teu dituluykeun sanajan karek ancrub, soalna mending ngaheulakeun kasalametan.
Tilu cara supaya dilancarkeun rezekina. Nu kahiji nyaeta sholat sunah duha. Tah, salah sahiji cara ngalancarkeun rezeki nyaeta ngalaksanakeun sholat sunah dhuha. Kakuatan sholat sunah dhuha teh mantak ngadatangkeun sababaraha kabaikan ka diri urang, spesifikna dina hal rezeki. Nu kadua nyaeta sedekah. Mun urang sering ngalaksanakeun sedekah, urang ge secara teu langsung keur investasi jang diri urang sorangan. Sabab naon nu dikaluarkeun pasti bakal kagantian dina bentuk nu leuwih hade. NU katilu nyaeta amalkeun surat Al-Waqiah saberes sholat. Tah ngamalkeun surat Al-Waqiah teh mantak ngadatangkeun rezeki nu sakitu ngalimpahna di kahirupan urang jeung deuih bakal dibere kalancaran dina sagala hal.
Tari Gandrang Bulo nyaéta tarian tradisional khas masarakat Sulawesi Kidul, Makassar. Tarian ieu dipirig ku ketukan bedug jeung ketukan awi, kecap "Gandrang Bulo" anu ngandung harti Gandrang anu hartina nyiruan atawa punch sarta bulo anu hartina awi. Sacara umum, tari-tari daerah baris dipentaskeun sacara serius, béda jeung Gandrang Bulo, tarian ieu nyaritakeun banyol jeung ejekan kalawan sisipan kritik anu pedih tapi tetep méré kesan lucu jeung ngahibur. Dialog anu dipaké dina tarian ngawengku masalah politik, sosial jeung budaya. Dina ngalakukeun tarian ieu penari kudu kasampak senang. Jero-jerit penari Gandrang Bulo lain ngan saukur jerit-jerit, tapi nyembur-nyembur emosi jeung sumanget. Dina sajarahna, dina jaman kolonial, masarakat Sulawesi Kidul disangsara ku penjajah ku cara maksakeun tanaga gawé paksa, sarta mindeng ngalaman kakejaman ti penjajah, anu disiksa, digebug, jeung dicambuk.
Jang ngamumule lagu daerah tangtuna jadi kawajiban orang-orang dewasa jang ngajarkeun ka barudak. Carana nu babari nyaeta ngahaleuangkeun lagu daerah. Kolot oge guru mibogaan kawajiban jang ngajarkeun lagu daerah ka barudak ngameh maranehna wanoh kana rupa-rupa lagu daerah. Cara nepikeun lagu daerah ka barudak oge kudu kreadif, jadina barudak teh teu ngarasa bosen. Atawa bisa dicobaan ku nyieun lomba lagu daerah, mun aya lomba biasana bakal ka motivasi komo deui meunangkeun hadiah mah. Ku nyieun lomba lagu daerah, barudak teh bakal diajar lagu daerah nepikeun ka apal. Salian ti eta, di sela-sela acara lomba bisa mere edukasi jeung motivasi pentingna lagu daerah.
Donat salah sahiji jajanan camilan nu biasa di panggihan aya di mana wae, penjual donat di gigireun jalan, anu keliling  nepi ka di cefe jeung toko kueh urang bisa manggihan donat. Basa poe minggu urang jeung babaturan  olah raga di sabudeureun imah tuluy manggihan hiji ngajual donat.Akhirna urang meuli donat pikeun sarapan, donat nu ieu donat nu toping na ngan gula halus harga na sarebuan. Donat mémang jajanan anu ogé cocog pikeun sarapan, rasana nyugemakeun sabab di jieun tina campuran tipung jeung ditambahkeun saeutik kentang sangkan anjeun wareug leuwih lila. harga donat ogé beda-beda ti antara dua rébu nepi ka lima belas rébu.
Yan Gymnastiar (lahir 29 Januari 1962) atawa leuwih katelah Abdullah Gymnastiar atawa Aa Gym nyaéta saurang pendakwah, panyanyi, panulis buku, pengusaha jeung pangadeg Pasantrén Daarut Tauhiid di Jalan Gegerkalong Girang, Bandung. Aa Gym mimiti da'wah di TV Nasional sarta populer di awal taun 2000.Aa Gym sering ngadiskusikeun topik anu aya hubunganana sareng kulawarga sareng pamiarsana konsentrasi ka ibu rumah tangga, citrana dipénta janten ustadz kulawarga bahagia. Hal ieu jadi polemik nalika média ngumumkeun yén Aa Gym poligami sarta nikah ka awéwé séjén, nyaéta Alfarini Eridani atawa ogé katelah Teh Rini dina bulan Désémber 2006, waktu éta pamajikan kahijina nyaéta Ninih Muthmainnah atawa katelah ogé Teh Ninih, anu geus jadi pamajikanana. pamajikan ti taun 1988 sarta geus dikaruniai tujuh anak. Seueur fansna anu kuciwa sareng ngirim SMS ranté, nyerat dina blog sareng Surat Pembaca, nelepon telepon ka stasiun TV, eureun nganjang ka Daarut Tauhiid, sareng milu turun ka jalan sareng demonstrasi ngalawan poligami Ieu boga dampak dina popularitas sarta bisnis na.
Sanajan wall sit kaciri gampang jeung kaasup olahraga nu hampang, tapi dina ngalakonanna mah hese. Kudu apal teknik-teknikna. Loba jelema nu teu merhatikeun sababaraha kasalahan jeung mindeng kajadian pas keur ngalakukeun wall sit jadina mangpaat nu dibere can optimal. Contona wae pas katinggali mah lolobana make beutis daripada pingping, padahal kuduna suku bagian handap kudu sajajar jeung taneuh oge tuur pas di luhur pageulangan suku. Tuluy posisi pingping kudu 90 derajat ka suku bagian handap jeung tonggong. Tuluy titik beurat nu kuduna mah ayana dina keuneung lain dina ramo suku. Keuneung kudu dina taneuh atawa lantai. Soalna mun ramo suku jadi titik beuratna bakal ningkatkeun resiko cedera.
Ayeuna urang ngabahas kaulinan anu tiasa dimaenkeun ku saha wae, budak leutik anu teu pati jago maenkeun kaulinan dina komputer oge pasti tiasa maenkeun ieu. Purble Place mangrupakeun kaulinan anu nyadiakeun sababaraha kagiatan anu tiasa dimaenkeun, janten urang teu kedah pundah pindah kaulinan lamun geus maenkeun kaulinan ieu. Kagiatan di kaulinan ieu nyaeta di antarana aya ngahias kue sasuai jeung pesenan ti anu meser, kaulinan ngahias bengeut, sareng kaulinan tetebakan anu bakal ngasah kainget urang. Kaulinan ieu janten karesep barudak leutik lantaran jeung warna na tampilan na anu lalucu. Kaulinan ieu dijieun kanggo Windows 7 tapi hanjakal tos dihapus di Windows 8.
Upacara seren taun nyaeta ungkapan rasa syukur jeung doa masarakat Sunda ngeunaan suka dukana nu maranehna alaman utamana dina bidang tatanen salila sataun nu katukang jeung taun nu bakal datang. Seren taun oge dilaksanakeun tiap tanggal 22 bulan Rayagung salaku bulan terakhir dina itungan kalender Sunda. Salian ti ritual-ritual nu sifatna sakral, digelar oge kasenian jeung hiburan. Bisa disebut oge kagiatan ieu mangrupakeun hubungan antara jelema jeung gusti Allah, oge jeung sasama makhluk atawa alam boh ngaliwatan kagiatan kasenian, pendidikan, jeung sosial budaya. Dina upacara seren taun nu jadi objek utamana nyaeta pare. Pare dianggap salaku lambang kamakmuran sabab daerah tatanen nu rupa-rupa carita klasik sastra Sunda.
Tadi siang abdi ngiringan kajian di salah sahiji masjid besar daerah Bandung raya. Abdi ngahaja inditna ti subuh keneh supaya kenging tempat nu panhareupna. Kajian ieu teh mangrupakeun kajian rutin nu sok diayakeun ku pangurus masjid setempat. Kajian nu tadi siang teh penceramana nyaeta Ustad Abdul Somad. Saha nu teu terang ka anjeunna. Nami Ustad Abdul Somad teh sering dilandih UAS, tos kasenter di saluruh Indonesia, dugi ka luar nagari oge. Dina nyampaikeun dakwahna, anjeunna cenderung tegas sareng bijaksana dina ngajawab sagala kabingungan jamaahna. UAS teh janten salah sahiji pendakwah paporit abdi pisan sabab ceramahna sok diselingi ku guyonan, janten teu serius teuing dina nyerep elmu na teh.
Hidden gems di aliran sungai Citarum Sektor 10 Kabupaten Bandung Barat. Hidden gems di daerah sapanjang aliran sungai Citarum nyaeta aya lima tempat wisata. Nu kahiji nyaeta bendungan Saguling nu lokasina di Cipongkor, Saguling. Tempat ieu mangrupakeun tempat popotoan nu aya na di deukeut pintu air aliran lama bendungan saguling. Nu kadua nyaeta Cikahuripan. Hidden gems ieu ayana di handapeun bendungan Saguling. Cikahuripan mah samacam green canyon na Citarum kitu. Nu katilu nyaeta Sanghyang Heuleut. Sanghyang Heuleut lokasina di Cipanas, Saguling. Akses jalan kadieu nyaeta mapay kebon jeung leuweung. Tracking na sakira satengah jam mun rada santai mah. Nu kaopat nyaeta Sanghyang Poek. Wisata ieu lokasina di Cisameng tepatna di handapeun Sanghyang Heuleut. Tempatna mangrupa goa nu endah. Nu kalima nyaeta Sanghyang Kenit. Lokasina di Cisameng, komplek PLTA Saguling. Sanghyang kenit mangrupakeun wisata susur goa jeung arung jeram. Akses jalan na nyaeta kur lima belas menit mun ti PLTA Saguling.
Indung bapa abdi damel di Jayapura sareng biasa mawa ieu. Abdi henteu kantos nyobian rasa anu sanés, ngan ukur anu asli sareng ngeunah pisan. Rasanya yuuuuummmyyy. Abdi resep pisan éta. Janten, saatos bapa kuring balik ka Jawa, kuring henteu kantos tuang ieu deui. Nepi ka kuring tepang jeung babaturan kuring nu jadi pilot mawa ieu oleh-oleh. Anjeunna mawa rupa-rupa rasa, aya ogé coklat abon. Sumpah kuring henteu pernah nyobian?! Abdi teu tiasa ngabayangkeun rasa coklat sareng abon.. hmmmm. Pas dicoba... Jujur aing jatuh cinta :( enak pisan, dahar 3 hahaha isin meuli jauh teuing da atuh di paoua jauh jeung ai online ge bakal ongkir na awis.
Token Non-Fungible (NFT) mangrupikeun salah sahiji aset anu paling pikaresepeun. Kawas investasi di aset sejen, NFTs teu salawasna mayar kaluar. Sanaos alesan utama jalma mésér NFT nyaéta pikeun ngahasilkeun artos, seuseueurna panyekel NFT dina survey DEXterlab (58.3%) nyatakeun yén NFTna dugi ka ayeuna henteu nguntungkeun. Di sisi anu sanésna, aya sakitar 41.7% réspondén anu ngaku kauntungan tina NFT anu aranjeunna mésér. Salaku tambahan, survey DEXterlab ogé nunjukkeun sabaraha artos pembeli NFT anu daék dibalanjakeun sacara global. Hasil survéy nunjukkeun yén mayoritas (48%) daék méakkeun AS $ 50 ka AS $ 500 pikeun NFT maranéhna rék dibeuli. Salah sahiji, jawaban pang populerna kadua, milih ku 25,5%, mayar leuwih AS $ 2,000 pikeun hiji NFT.
Hiji poe, Sangkuriang nuju moro hate kijang kanggo mamahna, sapertos biasana manehna dibaturan ku Si Tumang. Pas ningal aya hiji kijang nuju emam jukut, Sangkuriang nitah Si Tumang ngudag eta kijang, tapi Si Tumang teu nurut. Lantaran keheul, Sangkuriang ngancem bakal maehan Si Tumang. Tungtungna, manehna maehan Si Tumang jeung nyokot hatena. Dayang Sumbi anu teu terang langsung masak jeung ngadahar hate Si Tumang. Pas manehna apal yen hate eta teh hate carogena, Dayang Sumbi langsung murka ka Sangkuriang, teras nakol Sangkuriang make gayung tina batok kalapa. Sangkuriang teras indit lantaran keheul, mamahna leuwih nyaah ka Si Tumang tibatan anakna sorangan.
Waktu harita kuring jeung babaturan sakelas dititah squat jump ku guru olah raga di sakola kuring. Squat jump mangrupikeun latihan anu ringan pikeun kuring, kuring ogé sering ngalakukeun éta unggal isuk saatos hudang. Urang ngalakukeun babarengan jeung urang kudu kompak, sabab lamun urang teu ngahiji, ngitungna bakal dimimitian deui ti awal. Ieu oge katilu kalina urang ngamimitian ngitung ti awal deui kusabab babaturan kuring ngabodor, janten teu tiasa babarengan. Basa keur squat jump, babaturan kuring ujug-ujug humandeuar yén suku na keram teu bisa gerak, jadi urang eureun heula sakeudeung. Ku guru olahraga, babaturan kuring dibawa ka sisi lapang jeung dipariksa sukuna, bari arurang anu jagjag mah terus squat jump nepi ka rengse.
Bakpia anu terkenal pisan di Yogyakarta nyaeta Bakpia Pathuk,  bakpia pathuk oge ayeuna lain ngan ukur kacang hejo. Tapi mibanda kaunikan séjénna, nya éta ngabogaan rupa-rupa isian saperti Kumbu hideung, coklat, kéju, nanas, durian, kacang coklat jeung rupa-rupa rasa séjénna. Malah kiwari geus loba modifikasi rasa anyar saperti cappucino, bakpia ubi ungu, jeung bakpia kimpul. Salaku kadaharan tradisional Jogja, Bakpia geus narik loba perhatian ti wisatawan malah wisatawan asing. Contona, dina tanggal 31 Januari 2014, Miss Universe 2013 Maria Gabriela Isler ti Venezuela jeung Miss Indonesia 2014, Elvira Devinamira, mampir ka salah sahiji sentra produksi Bakpia jeung ngicipi kaistimewaan Jogja ieu. Saban mangsa liburan, upamana libur sakola, libur long weekend, Lebaran, Natal jeung Taun Baru, sabab jumlah wisatawan jeung jalma ti luar wewengkon beuki nambahan anu nganjang ka Yogyakarta, produsen Bakpia Pathuk dibanjiri ku pesenan bakpia. Sakapeung para produser Bakpia Pathuk ogé silih tulungan pikeun minuhan pesenan produser séjén, hususna sasama industri rumah tangga.
Imlek nyaeta tradisi anu dirayakeun ku urang Tionghoa di sakumna dunya minangka sukur sareng ngarepkeun rezeki anu bakal datang. Numutkeun Kalender Gregorian, Taun Anyar Cina tumiba dina tanggal anu beda unggal taun, antara 21 Januari sareng 20 Pebruari. Di Indonesia, Taun Baru Imlek ditetepkeun minangka libur ku SK Pamarentah 1946 No.2/Um. Saterusna, poe ieu ditetepkeun minangka Poe Nasional kalawan Kaputusan Presiden 19/2002. Numutkeun salah sahiji ahli sajarah, perayaan ieu dilaksanakeun ku para patani di Cina pikeun nyambut parobahan musim, ti usum tiris ka musim semi. Salian ti eta, unggal datang musim semi, urang Tionghoa oge boga adat ngucapkeun Sin Cin Kiong Hai, anu hartina Wilujeng Musim Semi.
Cara jadi chef teu sagawayah, teu ngan ukur bisa masak hungkul. Tapi cara jadi chef oge kudu dibarengan ku latihan di imah, gawe di restoran, jeung daek narima saran ti batur. Leuwih alus lamun miluan pelatihan jadi chef, biasana sok aya di sakola ge. Naha kudu latihan masak, sabab meh bisa masak gancang. Komo lamun gawe di restoran,anu pelangganna teh loba, hayang teu hayang kudu gancang masak ge. Bisa oge merhatikeun chef-chef lain nu geus kasohor, tinggali teknik-teknikna. Cukup ku nonton tayangan ngeunaan masak-masak jeung tutorialna di internet. Terakhir bisa neangan gawe di restoran sangkan bisa ngaronjatkeun kaparigelan, teu nanaon restoran nu biasa-biasa wae ge, da unggal jelema pasti mulaina ti handap heula.
Jogging mangrupa aktivitas mapah santei anu mangpaat pikeun kasehatan awak lamun rutin dilaksanakeun. Sanaos katingalina saderhana, jogging kedah dilakukeun leres pikeun ngirangan resiko cidera. Ku sabab eta, urang kedah ngarti kumaha persiapan jogging anu bener jeung tehnikna samemeh urang ngalakukeun eta. Jogging mangrupikeun cara anu sae pikeun ngawangun massa otot, ngaduruk kalori, ngirangan gajih dina awak, sareng ngajagi kasehatan jantung. Olahraga ieu malah disebut leuwih efektif tibatan ngaduruk gajih beuteung ku cara ngangkat beurat. Sateuacan jogging, penting pikeun milih sapatu lumpat anu sasuai sareng ukuran suku urang sareng milih sapatu anu karasa nyaman dina suku nalika urang ngalengkah. Salian ti faktor kanyamanan, milih sapatu anu pas oge tiasa ngirangan resiko cidera.
Baheula pas jaman SD keneh, abdi sareng rerencangan resep pisan ulin karet gelan anu diuntun. Urang nyebutna maen karet. Aturan maenna aya dua jalmi anu nyepeng karet, jalmi nu sanes kedah luncat teu meunang beunang karet. Mulai ti anu paling pondok sa mata kaki, nepikeun ka anu paling jangkun di luhureun hulu. Abdi resep maen karet lantaran tiasa luluncatan. Komo lamun ulin sapintrong, tiasa bari seuseurian sareng rerencangan. Sanajan resep ulin karet, abdi sanes kaasup jalmi anu jago ulin karet, utamana lamun ulin anu jarangkung. Kuring mah ngan tiasa nepi ka dada hungkul. Biasana kuring janten anak bawang anu dibantosan ku rerencangan anu jago.
Pangaosan rutin syahriahan teh mangrupikeun hiji kagiatan nu sering diayakeun di lembur abdi. Rotinan syahriahan teh diayakeunna sabulan sakali, jeung nu hadirna khusus jamaah istri. Pangaosan rutin ieu teh biasana diikuti ku sadaya ibu-ibu majelis ta'lim nu aya di hiji desa. Syahriahan biasana ngondang penceramah nu terkenal ti luar kota. Tujuan diayakeun ieu kagiatan teh supaya bisa ngajalin silaturahmi antarjamaah, oge supaya bisa jadi evaluasi jang kagiatan pangaosan rutin mingguan nu diayakeun di unggal majelis ta'lim. Hampir sadaya ibu-ibu di lembur pasti ngiringan syahriahan sabab salian neang elmu, oge jadi salah sahiji wisata religi nu deukeut jeung kajangkau ti imah.
Idul Adha nyaeta salah sahiji hari raya dina agama Islam. Idul Adha dilaksanakeun tanggal 10 Dzulhijjah, atawa 70 poe beres lebaran Idul Fitri. Idul Adha nyaeta milangkala peristiwa Nabi Ibrahim nu kersa ngurbankeun putrana, Ismail, sebagai wujud kapatuhanna ka Gusti Allah SWT. Nu khas tina hari raya ieu nyaeta ana prosesi penyembelihan sato qurban, jiga sapi jeung domba. Idul Adha oge digelar sholat ied di unggal masjid jamie atawa lapangan lembur satempat. Hewa qurban na teh ti umat muslim nu mampu jang ngalaksanakeun ibadah qurban. Penyembelihan sato qurban na dilaksanakeun saberes sholat ied. Hasil qurban na dibagi rata jeung jumlah masyarakat tuluy dibagikeun ka unggal imah.
Aya hiji lalaki ngaranna Doni anu hobi ngumpulkeun kamera. Anjeunna parantos ngagaduhan ratusan kamera tina sababaraha jinis sareng merek. Doni mimiti hobi ngumpulkeun kamera saprak anjeunna ngora, nalika bapana masihan anjeunna kamera pilem basajan salaku hadiah ulang. Saprak harita, Doni jadi resep fotografi sarta mimiti ngumpulkeun rupa kamera. Anjeunna ngagaleuh kamera pilem, kamera digital, kamera polaroid, bahkan kamera klasik anu henteu diproduksi deui. Unggal waktos anjeunna mendakan kamera enggal, anjeunna bakal bagja sareng sumanget pikeun nambihan koleksina. Doni oge resep kana sajarah fotografi sareng kamera. Anjeunna diajar ngeunaan pamekaran teknologi kamera ti mimiti diciptakeun sareng terang rinci ngeunaan rupa-rupa kamera klasik anu anjeunna kumpulkeun. Anjeunna malah ngagabung komunitas enthusiast kamera klasik jeung milu dina acara pameran kamera jeung disilihtukeurkeun informasi kalawan kolektor sejen.
Ayeuna mah geus loba cara ngahasilkeun duit teh sanajan urang masih keneh diuk di bangku kuliah, nu penting mah aya kahayang jeung teu eraan. Sabab di kuliahan loba target pasarna. Mun urang leukeun kreatif mah, bisa wirausaha jasa siga jasa print sakelas, atawa jualan pulsa. Mun dina wirausaha dagang, urang bisa dagang kadaharan lantaran nu ku urang tinggali mah mahasiswa loba nu mager mun kudu ka kantin, jadi bisa wirausaha siga dagang snack-snack ringan ngarah mawana oge teu rimbil. Mun jasa print mah biasana tiap fotokopian narima koordinator print tiap kelas, ngarah harga nu dibere ka koordinator mah leuwih murah, sabab urang ngaprint na loba sakelas.
Hubungan jeung babaturan teh sakapeung mah sok asa ka dulur sorangan. Sok aya hiji babaturan anu dipikaseneng pisan nepi ka mana-mana babarengan wae. Malahan mah aya oge babaturan anu jiga dulur pisan, teu asa-asa mun aya nanaon teh. Teu jarang oge mun disebut sandal japit ku batur sabab saking ku seringna ka mana-mana duaan jeung ngalakukeun hal-hal babarengan. Mun nuju di kostan oge sadayana teh sok barengan wae, model kamar, alat, jeung sajabana nu diperlukeun. Jadi mun aya nanaon oge sok duaan jeung babaturan, termasuk silih uruskeun mun keur gering di rantauan. Jadi asa aya gaganti dulur we dina sagala hal, termasuk oge dina ngurus kahirupan sapopoe.
Salain ti karedok leunca abdi oge kirang resep ka karedok kacang panjang. Abdi teu emam karedok kacang panjang sanes ku pedag era budak ngora ngadahar karedok kacang panjang. Tapi lantaran rasana teu cocok di letah abdi. Abdi tos sababaraha kali nyobian karedok kacang panjang di sababaraha tempat, tapi rasa na sami, teu aya nu cocok. Salah sahiji alasanna nyaeta abdi kirang resep sayuran atah lantaran rasana pait. Padahal lamun kacang panjangna dipasak janten tumisan langkung nikmat rasana. Hiji-hijina sayuran atah anu tiasa diemam ku abdi nyaeta salada bokor, komo mun dicocol ka sambel jeung di dahar bareng hayam atawa daging jeung sangu haneut.
Jualan online teh praktis jeung fleksibel. Urang leuwih babari ngalakukeun pencatatan penjualan lantaran kabeh transaksi bakal karekam sacara online. Lantaran urang pernah jualan pulsa tapi sistemna offline, unggal peuting saenggeus penutupan atawa closing urang kudu nyatet dina buku ngagunakeun pulpen. Ieu tangtuna teu efektif komo jang jelema anu sibuk mah. Jualan di online oge nu meuli barang urang bisa 24 jam nonstop, tinggal nyaluyukeun jeung urang nu iraha dek ngirimkeun barangna. Ieu ge karasa pas urang jualan buku di online, nu meuli teh lolobana peuting, da meureunan nu calon pembeli teh loba waktuna peuting sabalik gawe. Kagiatan kuliah urang ge teu kaganggu, sabab online jeung bentukna lain toko fisik, urang oge teu kudu nungguan. Paling mun aya nu nanya ngeunaan hiji produk kakara dijawab.
Abdi ngajakan dua adi abdi jalan-jalan ka Ubertos anu aya di Ujung Berung. Lantaran teu aya motor janten urang naek angkot sakali. Pas dugi di tempat abdi ngajakan pun adi ka tempat wahana kanggo ameng barudak, anu di lebetna aya trampolin kanggo luluncatan. Pangaos tiket ka wahana ieu genep puluh rebu saurang, tapi gratis kanggo anu nganterkeun murangkalih. Atos puas ameng, urang ameng deui di Fun World, seeur kaulinan anu tiasa dicobian sapertos tetembakan, ngasupkeun bola kana liang, jeung sajabana, tapi urang kedah meser koin heula. Tiap kaulinan bakal ngahasilkeun tiket anu tiasa ditukerkeun. Barudak aratoh diajak ka tempat ieu.
Lamun aya hiji hamba Allah anu ngucapkeun istigfar jeung taubat ka Alloh, Alloh mah moal ningal sabaraha lobana dosa anu tos dilakukeun ku manehna. Alloh mah bakal ningal istigfar urang. Lamun urang ngucapkeun istigfar bener-bener tulus tina hate, Alloh bakal ngahampura sagala dosa anu kantos dilakukeun urang di jaman baheula. Sanajan urang ngan ngucapkeun istigfar sakali, tapi eta oge geus cekap kanggo ngapus dosa-dosa urang di hareupeun Alloh. Sanajan dosa urang geus loba, geus minuhan langit jeung bumi, Alloh tetep bakal nampi taubat urang lamun urang bener-bener menta dihampura jeung moal balik deui ngalakukeun hal-hal anu pidosaeun. Matak urang kedah mineng istigfar lantaran manusa mah tempatna dosa jeung khilaf.
Unggal poe pasti we abdi mah sok maenkeun onet. Istunding euweuh kabosen dina menkeun nana ge. Unggal beres pagawean atawa dina sela-sela istirahat gawe, pasti we lumpatna teh kana maen onet. Nepi ka pernah hape sorangan ngelag gara-gara lila teuing maen onet make internet. Hapena nepi ka overhang sabab panas teuing jerona. Geus kitu mah kan kudu eureun heula maen onetna, kudu nungguan lila supaya hapena pulih deui. Biasana abdi maen onet teh tara make sora, jadi sok di offkeun sadaya sorana sabab bisi ngaganggu kanu sejen. Abdi ge sering maenkeun onet make gambar nu rupa-rupa, komo mun koinna geus loba mah jang meuli variasi.